text: Anne Sina tilbage som folketingskandidat
  20 februar 2014 kl. 06.56
  Det er blot to år siden Anne Sina (S) trak sig som folketingskandidat i Aabenraa, men efter at være trådt ind i Folketinget som afløser, meddeler hun nu, at hun klar til at stille op igen.
  Anne Sina trak sig som kandidat efter folketingsvalget i 2011. Hun fik ellers et flot personligt valg med 4.844 personlige stemmer, men endte alligevel som 1. suppleant til Folketinget. Og i forlængelse af det fandt hun ikke kandidaturet foreneligt med fuldtidsjob og familie.
  Siden er Anne Sina indtrådt i Folketinget som afløser for Jacob Bjerregaard, der er blevet borgmester i Fredericia, og nu er den 26 årige cand.scient.pol., som er opvokset på Søgaardsmark ved Aabenraa, altså klar som kandidat igen.
  På Socialdemokraternes generalforsamling onsdag i Tinglev, indstillede medlemmerne Anne Sina som deres kandidat i Aabenraa-kredsen.
  
  Fra Twitter:
  God ærlig politisk debat på S-generalforsamling i Tinglev, hvor medlemmerne indstillede mig som deres bud på Aabenraas ft-kandidat. #dkpol
  
  